Σήμα προσβάσιμης τουριστικής επιχείρησης
Καθορισμός των κριτηρίων και των προϋποθέσεων απονομής του Σήματος Προσβάσιμης Τουριστικής Επιχείρησης
Χορήγηση Σήματος Προσβάσιμης Τουριστικής Επιχείρησης.
Δικαίωμα αίτησης για τη χορήγηση του Σήματος Προσβάσιμης Τουριστικής Επιχείρησης έχουν όλες οι τουριστικές επιχειρήσεις του άρθρου 1 του ν. 4276/2014 (Α’ 155) όπως ισχύει, οι οποίες είναι ενεργές και νόμιμα αδειοδοτημένες ή γνωστοποιημένες. Στην αίτηση αναγράφονται: τα στοιχεία του αιτούντος (φυσικό πρόσωπο ή νόμιμος εκπρόσωπος), τα στοιχεία του νομικού προσώπου, η τήρηση των αρχών του «Καθολικού Σχεδιασμού» του άρθρου 2, των ειδικών προδιαγραφών προσβασιμότητας του άρθρου 3 καθώς και πίνακας συνημμένων δικαιολογητικών.
Κατάθεση από τον αιτούντα (δια ζώσης ή ταχυδρομικά)
Οι προδιαγραφές προσβασιμότητας ειδικά για τα κτίρια και τον περιβάλλοντα χώρο αυτών αφορούν ιδίως σε προσβάσιμες εισόδους του κτιρίου, προσβάσιμες οδεύσεις (οριζόντιες και κατακόρυφες) για κάθε στάθμη στην οποία εδράζεται η τουριστική επιχείρηση, προσβάσιμους χώρους και θέσεις στάθμευσης που εξυπηρετούν την τουριστική επιχείρηση, προβλεπόμενες εξυπηρετήσεις και εξοπλισμούς για άτομα με αναπηρία και εμποδιζόμενα άτομα (προσβάσιμοι χώροι υγιεινής, προσβάσιμοι ανελκυστήρες και λοιπά μηχανικά μέσα κάλυψης υψομετρικών διαφορών, ράμπες, ειδικές θέσεις στάθμευσης οχημάτων ατόμων με αναπηρία, ειδικές θέσεις στάσης χρηστών αμαξιδίου σε ειδικούς χώρους π.χ. αμφιθέατρα, οριζόντια και κατακόρυφη σήμανση κ.λπ.) και χώροι αναμονής και καταφυγής σχετιζόμενοι με την τουριστική επιχείρηση και εντός του κτιρίου, καθώς και στην προβλεπόμενη όδευση διαφυγής για τα άτομα με αναπηρία και τα εμποδιζόμενα άτομα.
Εξασφάλιση προσβασιμότητας με εφαρμογή των διατάξεων: • των Οδηγιών Σχεδιασμού «Σχεδιάζοντας για όλους» του γραφείου Μελετών ΑμεΑ του ΥΠΕΧΩΔΕ, • του ν. 4067/2012 «Νέος Οικοδομικός Κανονισμός» (Α’ 79), • της υπ’ αρ. 3046/304/30.1.1989 υπουργικής απόφασης «Κτιριοδομικός Κανονισμός» (Δ’ 59), • της υπό στοιχεία οικ. ΥΠΕΝ/ΔΜΕΑΑΠ/99709/796/22.10.2021 υπουργικής απόφασης «Τεχνικές Προδιαγραφές Μελέτης Προσβασιμότητας» (Β’ 5045), • της υπό στοιχεία οικ. ΥΠΕΝ/ΔΜΕΑΑΠ/124964/1561/28.11.2022 υπουργικής απόφασης «Αντικατάσταση της υπ’ αρ. 52907/ 2009 υπουργικής απόφασης “Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους των οικισμών που προορίζονται για την κυκλοφορία πεζών” (Β’ 2621)» (Β’ 6213), • της υπό στοιχεία οικ. ΥΠΕΝ/ΔΕΣΕΔΠ/65826/699/7.7.2020 υπουργικής απόφασης«Τεχνικές οδηγίες προσαρμογής υφιστάμενων κτιρίων και υποδομών για την προσβασιμότητα αυτών σε άτομα με αναπηρία και εμποδιζόμενα άτομα σύμφωνα με την ισχύουσα νομοθεσία» (Β’ 2998), • της υπ’ αρ. 216/2015 υπουργικής απόφασης «Καθορισμός τεχνικών και λειτουργικών προδιαγραφών και βαθμολογούμενων κριτηρίων για τα ξενοδοχεία και κατάταξη αυτών σε κατηγορίες αστέρων» (Β’ 10), • της υπ’ αρ. 14129/2015 υπουργικής απόφασης «Καθορισμός τεχνικών και λειτουργικών προδιαγραφών των Οργανωμένων Τουριστικών Κατασκηνώσεων» (Β’ 1476), • της υπ’ αρ. 12868/2018 υπουργικής απόφασης «Καθορισμός τεχνικών και λειτουργικών προδιαγραφών Ενοικιαζόμενων Επιπλωμένων Δωματίων - Διαμερισμάτων (ΕΕΔΔ) και κατάταξη σε κατηγορίες με σύστημα κλειδιών» (Β’ 3119), • της υπ’ αρ. 2704/2018 υπουργικής απόφασης «Καθορισμός τεχνικών και λειτουργικών προδιαγραφών ανέγερσης, μετατροπής και επέκτασης Μονάδων Ιαματικής Θεραπείας και Κέντρων Ιαματικού Τουρισμού - Θερμαλισμού …» (Β’ 603), • της υπ’ αρ. 26036/2014 υπουργικής απόφασης «Καθορισμός τεχνικών και λειτουργικών προδιαγραφών και λοιπών όρων και προϋποθέσεων για την ίδρυση και λειτουργία των Ξενώνων Φιλοξενίας Νέων» (Β’ 3510), • της υπ’ αρ. 27715/2013 υπουργικής απόφασης «Καθορισμός τεχνικών και λειτουργικών προδιαγραφών και λοιπών όρων και προϋποθέσεων για την αδειοδότηση αυτοεξυπηρετούμενων καταλυμάτων» (Β’ 3118), • της υπ’ αρ. 8928/2012 υπουργικής απόφασης «Καθορισμός τεχνικών προδιαγραφών ανέγερσης κέντρων αναζωογόνησης (spa) του άρθρου 1 του ν. 3498/2006, όπως ισχύει, που περιλαμβάνονται σε σύνθετα τουριστικά καταλύματα, του Κεφαλαίου Γ’ του Μέρους Β’ του ν. 4002/2011, όπως ισχύει» (Β’ 1909), • της υπ’ αρ. 16793/2009 κοινής υπουργικής απόφασης «Προδιαγραφές Ψυχαγωγικών Θεματικών Πάρκων για την υπαγωγή τους στο καθεστώς κινήτρων τουν. 3299/2004» (Β’ 2086), • του ν. 2160/1993, άρθρο 31 «Δημιουργία μαρίνων: Πρωτοβουλία - Διαδικασία - Εκμετάλλευση - Ηλεκτρονική υποβολή», • της υπ’ αρ. 1746/2015 κοινής υπουργικής απόφασης «Καθορισμός των προδιαγραφών για τις υπηρεσίες του άρθρου 25 του ν. 4276/2014 (Α’ 155), των τεχνικών, λειτουργικών και ειδικών προδιαγραφών των εγκαταστάσεων των οινοτουριστικών επιχειρήσεων» (Β’ 135), • της υπ’ αρ. 21593/2022 κοινής υπουργικής απόφασης «Καθορισμός των προδιαγραφών για τις παρεχόμενες υπηρεσίες … των επισκέψιμων ζυθοποιείων, της μορφής και του τύπου του Σήματος Επισκέψιμου Ζυθοποιείου, της διάρκειας ισχύος του, των ειδικών προδιαγραφών προσβασιμότητας και κάθε άλλου ειδικότερου θέματος» (Β’ 5902), • της υπ’ αρ. 7531/2023 κοινής υπουργικής απόφασης «Καθορισμός των προδιαγραφών για τις παρεχόμενες υπηρεσίες των επισκέψιμων ελαιοτριβείων» (Β’ 2351), • της υπ’ αρ. 24283/28-12-2023 κοινής υπουργικής απόφασης Καθορισμός των προδιαγραφών, των τεχνικών και λειτουργικών προδιαγραφών των εγκαταστάσεων των επισκέψιμων τυροκομείων, μορφή και τύπος του Σήματος Επισκέψιμου Τυροκομείου» (Β’ 7470).
Για θέματα που δεν ρυθμίζονται από τους ελληνικούς κανονισμούς θα χρησιμοποιείται το ISO 21542 «Building construction - Accessibility and usability of the built environment», ο «ADA “Standards for accessible design"» ή/και άλλοι σχετικοί και αναγνωρισμένοι ευρωπαϊκοί 10028 ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ Τεύχος B’ 1159/12.03.2025 και διεθνείς κανονισμοί και πρότυπα (π.χ. EN 17210 Accessibility and usability
Κάθε τουριστική επιχείρηση, η οποία λαμβάνει το Σήμα Προσβάσιμης Τουριστικής Επιχείρησης, πρέπει να διασφαλίζει ότι το προσωπικό της που συναλλάσσεται ή/ και επικοινωνεί με κοινό σε κάθε βάρδια έχει λάβει ειδική κατάρτιση σε θέματα σχετιζόμενα με την εξυπηρέτηση ατόμων με αναπηρία, εμποδιζόμενων ατόμων ή/και ατόμων μειωμένης κινητικότητας, η οποία πιστοποιείται από σχετικό φορέα που αναπτύσσει και υλοποιεί παρόμοια προγράμματα (π.χ. εκπαιδευτικές μονάδες τουριστικών επαγγελμάτων του Υπουργείου Τουρισμού, Ινστιτούτο της Ε.Σ.Α.μεΑ. κ.λπ.). 2. Η κατάρτιση θα περιλαμβάνει κατ’ ελάχιστον τα εξής πεδία: • Νέο θεσμικό πλαίσιο για την αναπηρία - η δικαιωματική προσέγγιση της αναπηρίας. • Χαρακτηριστικά και ανάγκες κάθε κατηγορίας ατόμων με αναπηρία και χρόνιες παθήσεις - Κατανόηση των εμποδίων που συναντούν τα άτομα με αναπηρία και χρόνιες παθήσεις. • Τεχνικά βοηθήματα και μορφές ζωντανής υποστήριξης ατόμων με αναπηρία και χρόνιες παθήσεις. • Βασικές αρχές επικοινωνίας και εξυπηρέτησης κάθε κατηγορίας ατόμων με αναπηρία (θεωρητική και βιωματική ενότητα).
Οι πελάτες με αναπηρία κάθε τουριστικής επιχείρησης θα απολαμβάνουν του ίδιου επιπέδου και με το ίδιο κόστος εξυπηρέτηση με τους λοιπούς πελάτες σε όλους τους κοινόχρηστους χώρους που διαθέτει η επιχείρηση. Επιπλέον, στους χώρους που προορίζονται αποκλειστικά σε χρήση από άτομα με αναπηρία (π.χ. προσβάσιμα δωμάτια μονάδων προσωρινής διαμονής), οι πελάτες θα έχουν τη δυνατότητα να χρησιμοποιούν, στο μέγιστο δυνατό βαθμό, τον εξοπλισμό και τις υπηρεσίες που προσφέρει η επιχείρηση στους πελάτες της (π.χ. κοινόχρηστη κουζίνα, πλυντήρια, αποδυτήρια κ.λπ.). 2. Ενδεικτικά η επιχείρηση πρέπει να αναπτύξει προσβάσιμες μορφές υπηρεσιών, όπως: • ενημέρωσης/πληροφόρησης (π.χ. προσβάσιμο ιστότοπο, προσβάσιμα info kiosks, έντυπα με μεγάλους χαρακτήρες ή σε γραφή Μπράιγ, ηχητικά κείμενα, videos με υπότιτλους ή/και διερμηνεία στη νοηματική, ξεναγήσεις με διερμηνεία στη νοηματική, ανάγλυφους χάρτες ή/και μακέτες, ανάγλυφη ή σε γραφή Μπράϊγ σήμανση κ.λπ.), • εξυπηρέτησης (π.χ. παροχή συνοδού ή διερμηνέα νοηματικής γλώσσας εφόσον απαιτηθεί, προσβάσιμου μεταφορικού μέσου, χώρου εκτόνωσης σκύλων βοηθείας, κ.λπ.) • υπηρεσίας παραπόνων και καταγγελιών κ.λπ. αξιοποιώντας τις δυνατότητες που παρέχει η τεχνολογία, αναπτύσσοντας ειδικές εφαρμογές στοχευμένες στα άτομα με αναπηρία και λαμβάνοντας υπόψη τις απαιτήσεις του ν. 4994/2022 «Ενσωμάτωση της Οδηγίας (ΕΕ) 2019/882 του Ευρωπαϊκού Κοινοβουλίου και του Συμβουλίου της 17ης Απριλίου 2019 σχετικά με τις απαιτήσεις προσβασιμότητας προϊόντων και υπηρεσιών και άλλες επείγουσες διατάξεις για την ενίσχυση της ανάπτυξης». Ειδικότερα, η επιχείρηση πρέπει να διαθέτει ιστότοπο που συμμορφώνεται με τις απαιτήσεις προσβασιμότητας του Κεφαλαίου Η’ ΨΗΦΙΑΚΗ ΠΡΟΣΒΑΣΙΜΟΤΗΤΑ του ν. 4727/2020 (Α’ 184), όπως έχει τροποποιηθεί και ισχύει, και το πιο πρόσφατο δημοσιευμένο από την Ε.Ε. ευρωπαϊκό πρότυπο (EN 301 549 V3.2.1 (2021-03)) ή μέρη αυτών ή του ευρωπαϊκού πρότυπου που το αντικαθιστά, οπότε και εφαρμόζεται η πιο πρόσφατη έκδοση του προτύπου αυτού ή το πρότυπο που το αντικαθιστά. Ένα τουλάχιστον από τα μεταφορικά μέσα που διαθέτει πρέπει να είναι κατάλληλο για τη μεταφορά ατόμων με αναπηρία με κινητικά προβλήματα και ειδικότερα χρηστών αναπηρικού αμαξιδίου, ως συνεπιβάτη, όχι ως οδηγού. Για τα οχήματα κατηγορίας Μ1 (προοριζόμενα για τη μεταφορά προσώπων τα οποία έχουν οκτώ (8) θέσεις καθημένων το πολύ, εκτός από τη θέση του οδηγού) απαιτείται άδεια κυκλοφορίας οχήματος με την ένδειξη SH ενώ για τα οχήματα κατηγορίας Μ2 (προοριζόμενα για τη μεταφορά προσώπων τα οποία έχουν περισσότερες από οκτώ (8) θέσεις καθημένων, εκτός από τη θέση του οδηγού, μέγιστο βάρος που δεν υπερβαίνει τους πέντε (5) μετρικούς τόνους) και για τα οχήματα κατηγορίας Μ3 (προοριζόμενα για τη μεταφορά προσώπων τα οποία έχουν περισσότερες από οκτώ (8) θέσεις καθημένων, εκτός από τη θέση του οδηγού, μέγιστο βάρος που υπερβαίνει τους πέντε (5) μετρικούς τόνους), απαιτείται η δυνατότητα μεταφοράς αναπηρικών αμαξιδίων να αναγράφεται στις παρατηρήσεις της άδειας κυκλοφορίας.
Α. Κύρια και μη κύρια τουριστικά καταλύματα: διασφάλιση προσβασιμότητας σε άτομα όλων των κατηγοριών αναπηρίας (κινητική, αισθητηριακή, νοητική, γνωστική, αναπτυξιακή, ψυχική κ.λπ.). - Φυσική πρόσβαση σε όλες τις υποδομές, όπως επιβάλλεται από την προβλεπόμενη σχετική τουριστική και πολεοδομική νομοθεσία, με οποιαδήποτε ιδιότητα και αν τις επισκέπτεται/χρησιμοποιεί κάποιο άτομο με αναπηρία (επισκέπτης, χρήστης υπηρεσιών, εργαζόμενος κ.λπ.). - Πρόβλεψη θέσεων στάθμευσης οχημάτων ατόμων με αναπηρία, προσβάσιμων διαδρομών, προσβάσιμης οριζόντιας και κατακόρυφης κυκλοφορίας (ανελκυστήρες, αναβατόρια πλατφόρμας), κατάλληλης σήμανσης σε προσβάσιμες μορφές, ειδικών εξυπηρετήσεων (όπως προσβάσιμοι χώροι υγιεινής, κ.λπ). Εν γένει προσβασιμότητα σε όλους τους κοινόχρηστους εσωτερικούς και εξωτερικούς χώρους, τους διατιθέμενους χώρους συνάθροισης κοινού συμπεριλαμβανομένων σε αυτούς χώρων εστίασης, αθλοπαιδιών, άθλησης και αναψυχής, συνεδρίων και εκδηλώσεων, καταστημάτων, τους κοινόχρηστους χώρους πλυντηρίων και κουζίνας κατασκηνώσεων, αποδυτηρίων κ.λπ. - Ανάπτυξη διαδικασιών ειδοποίησης και διαφυγής ατόμων με αναπηρία σε έκτακτες περιπτώσεις (φωτιά, σεισμός κ.λπ.) με συμβατικούς τρόπους ή/και με χρήση καινοτόμων τεχνολογιών και μέσων. Έντυπο υλικό (τιμοκατάλογοι, πληροφορίες για το κατάλυμα και τις παρεχόμενες υπηρεσίες, οδηγίες διαφυγής σε περίπτωση έκτακτης ανάγκης, κατάλογοι ποτών και εδεσμάτων κ.λπ.) να διατίθενται και σε γραφή Μπράιγ (ελληνική και αγγλική γλώσσα) στο χώρο υποδοχής. Ανάγλυφες πινακίδες ή πινακίδες σε γραφή Μπράιγ να υπάρχουν σε κάθε όροφο υποδηλώνοντας τον αριθμό ορόφου, τους αριθμούς δωματίων, τη χρήση των χώρων, την κατεύθυνση προς την έξοδο, την έξοδο κινδύνου, τον ανελκυστήρα και λοιπές βασικές χρήσεις. Φωτεινοί σηματοδότες ένδειξης κινδύνου να τοποθετούνται σε ικανό αριθμό δωματίων για την ειδοποίηση κωφών ατόμων. Φορητές συσκευές συναγερμού (δονούμενο ξυπνητήρι, μαξιλάρι δόνησης, κ.λπ.) να είναι διαθέσιμες στην υποδοχή για κωφά άτομα. - Διασφάλιση πρόσβασης σε χρήστη αναπηρικού αμαξιδίου σε μία τουλάχιστον κολυμβητική δεξαμενή, εφόσον διαθέτει κολυμβητικές δεξαμενές, μέσω κατάλληλου μηχανισμού εισόδου στο νερό. Συνιστάται η διαρκής αξιοποίηση νέων τεχνολογιών πιστοποιημένων από φορείς πιστοποίησης ή/και το αναπηρικό κίνημα. Β. Τουριστικά γραφεία, γραφεία ενοικιάσεως αυτοκινήτων, επιχειρήσεις εκμίσθωσης μοτοσικλετών, τρίτροχων και τετράτροχων οχημάτων άνω των 50 κ.εκ., τουριστικές επιχειρήσεις οδικών μεταφορών (Τ.Ε.Ο.Μ.), ναυλομεσιτικά γραφεία: η διασφάλιση φυσικής προσβασιμότητας στους χώρους των επιχειρήσεων να διασφαλίζεται σε άτομα όλων των κατηγοριών αναπηρίας (κινητική, αισθητηριακή, νοητική, γνωστική, αναπτυξιακή, ψυχική κ.λπ.). Επιχειρήσεις που λειτουργούν με ψηφιακή μόνο μορφή δεν υποχρεούνται για τη λήψη του Σήματος να διαθέτουν φυσική προσβασιμότητα στην έδρα τους- εκτός και αν αυτό επιβάλλεται από την πολεοδομική ή άλλη νομοθεσία. Τουριστικά γραφεία για να θεωρηθούν προσβάσιμα θα πρέπει να διαθέτουν και «τουριστικά πακέτα» κατάλληλα διαμορφωμένα για άτομα με κάθε μορφής αναπηρία και να εφαρμόζουν μεθόδους προώθησης αυτών σε προσβάσιμες μορφές (π.χ. με προσβάσιμο έντυπο υλικό, μέσω προσβάσιμων ιστοτόπων, μέσω videos με υπότιτλους και διερμηνεία στη νοηματική κ.λπ.). Σε περίπτωση πρόβλεψης διάθεσης τουριστικού συνοδού, αυτός θα πρέπει να είναι εκπαιδευμένος σε θέματα εξυπηρέτησης και επικοινωνίας με άτομα με αναπηρία σύμφωνα με το άρθρο 4 . Επιχειρήσεις ενοικιάσεως αυτοκινήτων, επιχειρήσεις εκμίσθωσης τρίτροχων και τετράτροχων οχημάτων άνω των 50 κ.εκ., τουριστικές επιχειρήσεις οδικών μεταφορών (Τ.Ε.Ο.Μ.), ναυλομεσιτικά γραφεία θα πρέπει, για τη λήψη του Σήματος, να διαθέτουν προς εκμίσθωση τουλάχιστον ένα μέσον κατάλληλο και για τη μεταφορά ατόμων με αναπηρία και ειδκότερα χρηστών αναπηρικού αμαξιδίου. Εφόσον τα παραπάνω μεταφορικά μέσα εκμισθώνονται με οδηγό, αυτός θα πρέπει να είναι εκπαιδευμένος σε θέματα σχετικά με τις ανάγκες και τα χαρακτηριστικά των ατόμων με αναπηρία, τρόπους και τεχνικές επικοινωνίας και εξυπηρέτησης αυτών σύμφωνα με το άρθρο 4 της παρούσας. Γ. Εγκαταστάσεις ειδικής τουριστικής υποδομής: Συνεδριακά κέντρα, Γήπεδα γκολφ, Τουριστικοί λιμένες (μαρίνες, καταφύγια, αγκυροβόλια), Χιονοδρομικά κέντρα, Θεματικά πάρκα, Εγκαταστάσεις Ιαματικού Τουρισμού, Μονάδες ιαματικής θεραπείας, κέντρα ιαματικού τουρισμού - θερμαλισμού, κέντρα θαλασσοθεραπείας, κέντρα αναζωογόνησης (spa), Κέντρα Προπονητικού Αθλητικού Τουρισμού, Ορειβατικά καταφύγια, Αυτοκινητοδρόμια. Σε όλες τις εγκαταστάσεις ειδικής τουριστικής υποδομής που θα λάβουν το Σήμα πρέπει να διασφαλίζεται η προσβασιμότητα σε άτομα όλων των κατηγοριών αναπηρίας (κινητική, αισθητηριακή, νοητική, γνωστική, αναπτυξιακή, ψυχική κ.λπ.). Αυτή περιλαμβάνει καταρχήν την φυσική πρόσβαση σε όλες τις υποδομές, όπως επιβάλλεται από την προβλεπόμενη σχετική τουριστική και πολεοδομική νομοθεσία, με οποιαδήποτε ιδιότητα και αν τις επισκέπτεται/χρησιμοποιεί κάποιο άτομο με αναπηρία (επισκέπτης, χρήστης υπηρεσιών, εργαζόμενος κ.λπ.). Επιβάλλεται δηλαδή η πρόβλεψη θέσεων στάθμευσης οχημάτων ατόμων με αναπηρία, προσβάσιμων διαδρομών, προσβάσιμης οριζόντιας και κατακόρυφης κυκλοφορίας (ανελκυστήρες, αναβατόρια πλατφόρμας), κατάλληλης σήμανσης σε προσβάσιμες μορφές, ειδικών εξυπηρετήσεων (όπως προσβάσιμοι χώροι υγιεινής και αποδυτήρια, προσβάσιμοι χώροι συγκεντρώσεων/ συνεδρίων συμπεριλαμβανομένης της πρόσβασης σε podiums/σκηνή, κ.λπ.). Εν γένει προσβασιμότητα πρέπει να διασφαλίζεται σε όλους τους κοινόχρηστους εσωτερικούς και εξωτερικούς χώρους, τους διατιθέμενους χώρους συνάθροισης κοινού συμπεριλαμβανομένων σε αυτούς χώρων εστίασης, αθλοπαιδιών, άθλησης και αναψυχής, συνεδρίων και εκδηλώσεων, καταστημάτων, κ.λπ. Ταυτόχρονα θα πρέπει να έχουν αναπτυχθεί διαδικασίες ειδοποίησης και διαφυγής ατόμων με αναπηρία σε έκτακτες περιπτώσεις (φωτιά, σεισμός κ.λπ.) με συμβατικούς τρόπους ή/και με χρήση καινοτόμων τεχνολογιών και μέσων. Έντυπο υλικό (τιμοκατάλογοι, πληροφορίες για την εγκατάσταση, οδηγίες διαφυγής σε περίπτωση έκτακτης ανάγκης, κατάλογοι ποτών και εδεσμάτων κ.λπ.) θα πρέπει να διατίθενται και σε γραφή Μπράιγ (ελληνική και αγγλική γλώσσα) στον χώρο υποδοχής. Ανάγλυφες πινακίδες ή πινακίδες σε γραφή Μπράιγ πρέπει να υπάρχουν σε κεντρικά σημεία υποδεικνύοντας την κατεύθυνση προς την έξοδο, έξοδο κινδύνου, ανελκυστήρα και λοιπές βασικές πληροφορίες. Φωτεινοί σηματοδότες ένδειξης κινδύνου πρέπει να τοποθετούνται στον χώρο για την ειδοποίηση κωφών ατόμων. Φορητές συσκευές συναγερμού πρέπει να είναι διαθέσιμες στην υποδοχή για κωφά άτομα. Παράλληλα, επιβάλλεται ανάλογα με το είδος της επιχείρησης η διασφάλιση πρόσβασης ιδιαίτερα χρήστη αναπηρικού αμαξιδίου • σε μία τουλάχιστον κολυμβητική δεξαμενή μέσω κατάλληλου μηχανισμού εισόδου στο νερό, • στους αθλητικούς χώρους και μέρος των κερκίδων, • στο 50% τουλάχιστον των δραστηριοτήτων (παιχνιδιών) και των οχημάτων (τρενάκια κ.λπ) των θεματικών πάρκων, • σε μία τουλάχιστον προβλήτα (στην περίπτωση των τουριστικών λιμένων), σε ένα τουλάχιστον αναβατήρα σε χιονοδρομικά κέντρα, • σε μία τουλάχιστον συνεδριακή αίθουσα, συμπεριλαμβανομένης της πρόσβασης σε podiums/σκηνή, • σε golf cars (κατ’ ελάχιστον ένα) κ.λπ. Ταυτόχρονα, σε όλες ανεξαιρέτως τις ανωτέρω κατηγορίες τουριστικών επιχειρήσεων, απαιτείται η διασφάλιση πολιτικών και μέσων διαφυγής σε έκτακτες περιπτώσεις, η πιστοποιημένη εκπαίδευση στελεχών σε θέματα αναπηρίας και συναλλαγής/εξυπηρέτησης ατόμων με αναπηρία σύμφωνα με το άρθρο 4, η διάθεση πληροφόρησης μέσω προσβάσιμου ιστοτόπου, στον οποίο να δίνεται η δυνατότητα ανάγνωσης μέσω προγραμμάτων ομιλίας, προσβάσιμων εντύπων που θα διατίθενται και σε γραφή Μπράιγ κ.λπ.
Η διαδικασία αφορά στην έκδοση του Σήματος Προσβάσιμης Τουριστικής Επιχείρησης.
Χορήγηση Σήματος Προσβάσιμης Τουριστικής Επιχείρησης (100%)
Χορήγηση Σήματος Προσβάσιμης Τουριστικής Επιχείρησης σε περίπτωση οποιασδήποτε αλλαγής εντός της πενταετίας (20%) Οποιασδήποτε αλλαγή εντός της πενταετίας στην επωνυμία, στον διακριτικό τίτλο ή στο είδος της τουριστικής επιχείρησης, καθώς και σε περίπτωση μετακόμισης της επιχείρησης συνεπάγεται έκδοση νέου Σήματος Προσβάσιμης Τουριστικής Επιχείρησης και υποβάλλονται τα σχετικά δικαιολογητικών του άρθρου 8, με απόδειξη κατάθεσης παραβόλου ίσου με το 20% του αρχικού ποσού της παραγράφου η’ του άρθρου 8 - ήτοι 30 ευρώ
Ανανέωση Σήματος Προσβάσιμης Τουριστικής Επιχείρησης
Αντίγραφο Ειδικού Σήματος Λειτουργίας ή Βεβαίωσης Συνδρομής Νομίμων Προϋποθέσεων ή Γνωστοποίησης (νέας ή μεταβολής). Ειδικά για τα τουριστικά καταλύματα της παρ. 2 του άρθρου 1 του ν. 4276/2014, όπως ισχύει, απαιτείται η προσκόμιση γνωστοποίησης για το τουριστικό κατάλυμα και γνωστοποιήσεων για κολυμβητικές δεξαμενές και καταστήματα υγειονομικού ενδιαφέροντος που τυχόν διαθέτει το τουριστικό κατάλυμα καθώς και Πιστοποιητικό Κατάταξης σε ισχύ από το Ξενοδοχειακό Επιμελητήριο Ελλάδος.
Τοπογραφικό διάγραμμα εξαρτημένο από το Σύστημα Κρατικών Συντεταγμένων (ΕΓΣΑ ’87), συμπεριλαμβανομένων τυχόν βοηθητικών κτιρίων, καταστημάτων υγειονομικού ενδιαφέροντος και κολυμβητικών δεξαμενών
Μελέτη προσβασιμότητας του άρθρου 26 του ν. 4067/2012 «Νέος Οικοδομικός Κανονισμός» σύμφωνα με τις «Τεχνικές Προδιαγραφές Μελέτης Προσβασιμότητας» της υπό στοιχεία ΥΠΕΝ/ΔΜΕΑ - ΑΠ/99709/796/22.10.2021 (Β’ 5045) υπουργικής από- φασης και τις «Τεχνικές οδηγίες προσαρμογής υφιστάμενων κτιρίων και υποδομών για την προσβασιμότητα αυτών σε άτομα με αναπηρία και εμποδιζόμενα άτομα. σύμφωνα με την ισχύουσα νομοθεσία» της υπό στοι- χεία ΥΠΕΝ/ΔΕ ΣΕΔΠ/65826/699/07.07.2020 (Β’ 2998) υπουργικής απόφασης.
Βεβαίωση από εταιρεία κατασκευής ή συντήρησης ιστοτόπων ότι ο ιστότοπος της επιχείρησης και τυχόν εφαρμογές για φορητές συσκευές συμμορφώνονται με τις απαιτήσεις προσβασιμότητας του Κεφαλαίου Η’ ΨΗΦΙΑΚΗ ΠΡΟΣΒΑΣΙΜΟΤΗΤΑ του ν. 4727/2020 (Α’ 184), όπως έχει τροποποιηθεί και ισχύει, και το πιο πρόσφατο δημοσιευμένο από την Ε.Ε. ευρωπαϊκό πρότυπο (EN 301 549 V3.2.1 (2021-03)) ή μέρη αυτών ή του ευρωπαϊκού πρότυπου που το αντικαθιστά, οπότε και εφαρμόζεται η πιο πρόσφατη έκδοση του προτύπου αυτού ή το πρότυπο που αντικαθιστά.
Υπεύθυνη Δήλωση ότι η επιχείρηση δεσμεύεται να διατηρεί προσβάσιμο τον ιστότοπό της και τυχόν εφαρμογές για φορητές συσκευές καθ’ όλη τη διάρκεια ισχύος του Σήματος Προσβάσιμης Τουριστικής Επιχείρησης, εφόσον αυτό της χορηγηθεί.
Υπεύθυνη δήλωση του ιδιοκτήτη της επιχείρησης σχετικά με την κατάρτιση του προσωπικού σύμφωνα με το άρθρο 4 της υπαρ. 3003/2025 (ΦΕΚ Β/1159) απόφασης, όπου θα αναφέρεται ο πάροχος της κατάρτισης και τυχόν πιστοποίηση που διατίθεται.
Υπεύθυνη δήλωση του ιδιοκτήτη της επιχείρησης σχετικά με τη διάθεση προσβάσιμων μέσων μεταφοράς, όπου θα αναφέρεται το είδος και το πλήθος αυτών, καθώς και ο αριθμός κυκλοφορίας τους εφόσον διαθέτουν τέτοιον.
Απόδειξη καταβολής παραβόλου 150 ευρώ, το οποίο κατατίθεται υπέρ Ελληνικού Δημοσίου στον Α.Λ.Ε. 1450189001.
Στην προβλεπόμενη Τεχνική Έκθεση θα εμπεριέχονται όσα απαιτούνται από τη νομοθεσία (κανονισμοί, οδηγίες, πρότυπα που χρησιμοποιήθηκαν, αναφορά των μέτρων που προβλέφθηκαν για τη διασφάλιση της προσβασιμότητας, προβλεπόμενες εξυπηρετήσεις και διαδρομές ανά όροφο, τρόπος διασφάλισης διαφυγής κ.λπ.) με ιδιαίτερη μνεία σε όσα έχουν ήδη κατασκευαστεί από την επιχείρηση καθώς και πίνακας μηχανισμών και ειδικών κατασκευών που έχουν τοποθετηθεί στο κτίριο και τον περιβάλλοντα χώρο, συμπεριλαμβανομένων των κολυμβητικών δεξαμενών, αθλοπαιδιών, συνεδριακών χώρων, υπαίθριους κοινόχρηστους χώρους κ.λπ., και κάθε πληροφορία σχετική με τις εξειδικευμένες υπηρεσίες του άρθρου 6 της παρούσας για την εξυπηρέτηση των ατόμων με αναπηρία και εμποδιζόμενων ατόμων.
Συστήνεται οι ιστότοποι να διαθέτουν μηχανισμό ανατροφοδότησης με τους χρήστες ΑμεΑ, ώστε αν εντοπιστεί κάτι που δεν είναι προσβάσιμο να μπορούν να το αναφέρουν.
Οποιαδήποτε αλλαγή εντός της πενταετίας στην επωνυμία, στον διακριτικό τίτλο ή στο είδος της τουριστικής επιχείρησης, καθώς και σε περίπτωση μετακόμισης της επιχείρησης συνεπάγεται έκδοση νέου Σήματος Προσβάσιμης Τουριστικής Επιχείρησης, με υποβολή των σχετικών δικαιολογητικών του άρθρου 8 καθώς και την απόδειξη κατάθεσης παραβόλου ίσου με 30 ευρώ (e-παράβολο 3747 ) Ομοίως σε περίπτωση ανανέωσης μετά την πενταετία απαιτείται παράβολο ίσο με 30 ευρώ (e-παράβολο 3750).
Καθορισμός των κριτηρίων και των προϋποθέσεων απονομής του Σήματος Προσβάσιμης Τουριστικής Επιχείρησης του άρθρου 53 του ν. 4875/2021 (Α’ 250), όπως τροποποιήθηκε με το άρθρο 110 του ν. 4982/2022 (Α’ 95), μορφή και τύπος του Σήματος Προσβάσιμης Τουριστικής Επιχείρησης, διάρκεια ισχύος
Η Π.Υ.Τ. υποχρεούται να διενεργεί δειγματοληπτικές αυτοψίες, σε ποσοστό 30% των ετήσιων αιτήσεων για λήψη του Σήματος με μέγιστο υποχρεωτικό αριθμό τουλάχιστον δέκα (10) κατ’ έτος σε επιχειρήσεις της περιοχής αρμοδιότητάς της που έχουν λάβει το Σήμα για έλεγχο της ορθότητας των στοιχείων που έχουν υποβληθεί. Σε περίπτωση που διαπιστώνεται απόκλιση από τα στοιχεία που υποβλήθηκαν για τη λήψη του Σήματος το Σήμα αφαιρείται και η επιχείρηση διαγράφεται από το Μητρώο μη δυνάμενη να υποβάλλει εκ νέου αίτηση πριν την πάροδο πέντε (5) ετών.
Σήμα Προσβάσιμης Τουριστικής Επιχείρησης -Πρότυποι Τουριστικοί Προορισμοί Ολοκληρωμένης Διαχείρισης, Οργανισμοί Διαχείρισης και Προώθησης Προορισμού, Ιαματικές Πηγές Ελλάδας και άλλες ρυθμίσεις για την ενίσχυση της τουριστικής ανάπτυξης.
Καθορισμός των κριτηρίων και των προϋποθέσεων απονομής του Σήματος Προσβάσιμης Τουριστικής Επιχείρησης του άρθρου 53 του ν. 4875/2021 (Α’ 250), όπως τροποποιήθηκε με το άρθρο 110 του ν. 4982/2022 (Α’ 95), μορφή και τύπος του Σήματος Προσβάσιμης Τουριστικής Επιχείρησης, διάρκεια ισχύος.
Νομοτεχνική βελτίωση στη θέσπιση σήματος προσβάσιμης τουριστικής επιχείρησης Τροποποίηση άρθρου 53 ν. 4875/2021
Η αρμόδια Υπηρεσία κατόπιν της σχετικής αίτησης και του συνόλου των προβλεπόμενων δικαιολογητικών / παραστατικών εκδίδει σχετική Απόφαση και χορηγεί το Σήμα Προσβάσιμης Τουριστικής Επιχείρησης. Αιτήσεις που, κατά τον διοικητικού ελέγχου (desk audit), περιέχουν δικαιολογητικά που δεν είναι εν ισχύ ή περιέχουν αναληθή και ανακριβή στοιχεία, δεν αξιολογούνται αλλά επιστρέφονται στην τουριστική επιχείρηση ως απαράδεκτες, με τη σχετική δικαιολόγηση. Το σήμα χορηγείται κατόπιν διοικητικού ελέγχου των απαιτούμενων δικαιολογητικών και ισχύει για 5 έτη με δυνατότητα συνεχόμενης ανανέωσης για άλλα πέντε (5) έτη. Σε περίπτωση παρέλευσης της πενταετίας χωρίς έγκαιρη ανανέωση (η σχετική αίτηση κατατίθεται τουλάχιστον 3 μήνες πριν τη λήξη), το σήμα ανακαλείται και η επιχείρηση διαγράφεται από το Ηλεκτρονικό Μητρώο Προσβάσιμης Τουριστικής Επιχείρησης και τον Κατάλογο. Το σήμα επίσης δύναται να ανακληθεί, κατόπιν διενέργειας δειγματοληπτικού επιτόπιου ελέγχου (δείγμα 30% επί των αιτήσεων, ετησίως) ή καταγγελίας από πολίτες στην κατά τόπο αρμόδια Π.Υ.Τ. , εφόσον διαπιστωθεί ότι δεν συντρέχουν οι απαραίτητες προϋποθέσεις. Το σήμα στην περίπτωση αυτή ανακαλείται για διάστημα 5 ετών χωρίς τη δυνατότητα ουδεμίας αξίωσης της επιχείρησης κατά του Υπουργείου Τουρισμού. Μετά την πάροδο της πενταετίας, η επιχείρηση δύναται να υποβάλλει εκ νέου αίτημα, εφόσον συντρέχουν οι προαναφερόμενοι όροι και προϋποθέσεις.
Οι τουριστικές επιχειρήσεις που ενδιαφέρονται να αποκτήσουν το Σήμα Προσβάσιμης Τουριστικής Επιχείρησης υποβάλλουν αίτηση στην Περιφερειακή Υπηρεσία Τουρισμού (Π.Υ.Τ.) του Υπουργείου Τουρισμού, στην χωρική αρμοδιότητα της οποίας βρίσκεται η τουριστική επιχείρηση.
Ελέγχεται ο φάκελος για την ορθότητα και πληρότητα.
Η βεβαίωση χορήγησης Προσβάσιμης Τουριστικής Επιχείρησης εκδίδεται με απόφαση της εκάστοτε Περιφερειακής Υπηρεσίας Τουρισμού.
Οι υποβληθείσες αιτήσεις που συνοδεύονται από Ειδικό Σήμα Λειτουργίας ή Βεβαίωση Συνδρομής Νομίμων Προϋποθέσεων που έχει ανακληθεί από την αρμόδια Περιφερειακή Υπηρεσία Τουρισμού ή από Γνωστοποίηση/Γνωστοποιήσεις που έχει/έχουν ακυρωθεί από την ίδια την επιχείρηση ή που περιέχει/περιέχουν αναληθή ή ανακριβή στοιχεία κατόπιν διοικητικού ελέγχου (desk audit) δεν θα αξιολογούνται αλλά θα επιστρέφονται στην τουριστική επιχείρηση ως απαράδεκτες, με τη σχετική δικαιολόγηση.
Επιστροφή της αίτηση στην τουριστική επιχείρηση ως απαράδεκτη, με τη σχετική δικαιολόγηση.
Το Σήμα τυπώνεται σε ειδικό χαρτί από συμβεβλημένο τυπογραφείο και χορηγείται στην επιχείρηση.
Έλεγχος της αίτησης και της πληρότητας δικαιολογητικών
Έκδοση απόφασης - Χορήγηση Βεβαίωσης - Χορήγηση του Σήματος Προσβάσιμης Τουριστικής Επιχείρησης
Μη αξιολόγηση και απόρριψη αίτησης ως απαράδεκτη